Dai

En dai as en miat för't tidj an hää flook bedüüdangen.

 Füsiik 
Ään dai (d) hää 24 stünj, 1.440 minüüten of 86.400 sekunden.

 Astronomii 
En dai as det tidj, huar a eerd ham iansis am ham salew dreit. Di "san-dai" düüret 24 stünj, man uun disalew tidj dreit a eerd ham uk en letj stak widjer am a san. Sodenang as di "stäär-dai" en betj kurter, det san sowat 23 stünj, 56 minüüten an 4 sekunden.

At lengde faan en dai üüb dön öler planeeten faan't sansüsteem kön linger of kurter üüs üüb a eerd wees:
 en dai üüb Merkurius wooret amanbi 59 daar üüb a eerd;
 en dai üüb Weenus wooret amanbi 118 daar;
 en dai üüb Mars wooret amanbi 37 minüüten linger üüs üüb a eerd;
 en dai üüb Juupiter wooret bluat 10 stünj;
 en dai üüb Saturnus wooret 10 stünj an 42 minüüten;
 en dai üüb Uranus wooret 17 stünj an 14 minüüten; an
 en dai üüb Neptunus wooret 16 stünj an 6 minüüten.

 Siafaard 
En dai begant, wan a san apgongt an häält ap, wan a san onergongt. Do komt a naacht. Sodenang as't üüb a nuurdelk eerdheleft uun a somer linger dai üs uun a wonter. De lingst dai as bi't Somersankiar an de kurtst bi't Wontersankiar.

 Kalender 
Diar san sööwen wegdaar: 

 #  Öömrang  Fering  Sölring  Wiidinghiirder  Mooring  Hoorninger  Hoolmer  Haliifreesk  Halunder  Seeltersk  Waastfresk  Ufkemst 1  Mundai  Mundai  Mondai  Mundäi  Moundi  Moundi  Moondi  Mööndii  Mundai  Moundai  Moandei  a dai faan a muun 2  Teisdai  Teisdai  Tiisdai  Teedäi  Täisdi  Täisdi  Teesdi  Taisdii  Taisdai  Täisdai  Tiisdei  faan de ualgermaans god Tyr 3  Wäärnsdai  Weedensdai  Winjsdai  Wjinsdäi  Weensdi  Winsdi  Weensdi  Maaderwich  Meddeweeken of Merreweeken  Middewíek  Woansdei  faan de ualgermaans god Odin (ualingels: Woden) 4  Süürsdai  Tüürsdai  Türsdai  Türdäi  Törsdi  Tünersdi  Tünersdi  Tonersdii  Tünnersdai  Tuunsdai  Tongersdei  faan de ualgermaans god Thor (toner) 5  Freidai  Freidai  Friidai  Fraidäi  Fraidi  Fraidi  Fraidi  Fraidii  Fraidai  Fräindai  Freed  faan de ualgermaans gödin Frigg 6  Saninj  Saninj  Seninj  Sänjin  Saneene  Saneene  Saneene  Soneene  Senin  Snäivende of Sneeuwende  Sneon  a inj föör a dai faan a san 7  Söndai  Söndai  Sendai  Sändäi  Sandi  Sandi  Saandi  Sondii  Sendai  Sundai  Snein  a dai faan a san

En kalender-muun hää tesken 28 an 31 daar.

 Spreegwurden 
 Uun det spreegwurd Piadersdai - naachtert bi dai as tuiarst di kalenderdai mend, an leeder at dailaacht.
 Maaren komt uk en daiVolkert Faltings an Reinhard Jannen: Fering-Öömrang Spreegwurdleksikon, Hüsem 2012
 A prääster pretjet man iansis üüb a dai

 Luke uk diar 

 Futnuuten 

Kategorie:Tidj